Далей маршрут пралёг праз невялікую вёсачку Ражкоўка: у гады Вялікай Айчыннай вайны па малітвах Божай Маці яна не падзяліла лёс Хатыні. У 1942-м акупанты прыгаварылі 57 ражкоўскіх сем’яў да расстрэлу за сувязь з партызанамі. Але дзякуючы заступніцтву Багародзіцы пакаранне было адменена. Яна з’явілася перад нямецкім лётчыкам, які ў той момант пралятаў над вёскай, паказала на людзей, што стаялі на ўскрайку ля вырытай ямы і сказала: “Забіваюць нявінных. Выратуй!”. Усхваляваны маёр Эміль Хэрбст (так яго звалі) паляцеў у штаб і дабіўся адмены прыгавору. Праз два тыдні ён прывёз у падарунак выратаваным ражкоўцам выразаны з дрэва абраз Дзевы Марыі — такой, якой ён убачыў яе ў небе. Неўзабаве ў вёсцы пабудавалі храм, што дзейнічае дагэтуль. А ў 2008 годзе іканапісцы Свята-Аляксандра-Неўскай лаўры напісалі, згодна з канонам Праваслаўнай Царквы, абраз Божай Маці “Ражкоўская”. Кожны паломнік меў магчымасць набыць яе абразок і памаліцца заступніцы.